ddrg/super_eurlex huggingface dataset:
—

ottaa huomioon 9. elokuuta 2019 julkaistun raportin ”Ex ante and ex post evaluation study of the Fisheries Partnership Agreement between the European Union and Greenland” (Euroopan unionin ja Grönlannin välisen kalastuskumppanuussopimuksen ennakko- ja jälkiarviointitutkimus),
D.

ottaa huomioon, että tutkimuksen on perustuttava tutkimusetiikan perusperiaatteille ja että eurooppalaisten tiedeakatemioiden yhteistyöorganisaation ALLEAn (European Federation of Academies of Sciences and Humanities) laatimia tutkimusetiikkaa koskevia eurooppalaisia käytännesääntöjä olisi pidettävä ohjeistuksena tutkimusyhteisössä; ottaa huomioon, että riippumattomuus ja objektiivisuus ovat keskeisiä tekijöitä, jotta voidaan rakentaa ja ylläpitää luottamusta tieteeseen;
T.

ottaa huomioon, että Afganistan on yksi maailman eniten apua tarvitsevista maista, sillä siellä arviolta yli 18 miljoonaa ihmistä eli puolet väestöstä tarvitsee jatkuvasti apua ja kolmasosa väestöstä kärsii elintarvikepulasta; ottaa huomioon, että vuonna 2021 noin 600 000 afganistanilaista on joutunut siirtymään kotiseudultaan ja että 80 prosenttia heistä on naisia ja lapsia; ottaa huomioon, että yhteensä arviolta 5 miljoonaa afganistanilaista on joutunut siirtymään maan sisällä ja arviolta 2,2 miljoonaa afgaanipakolaista elää jo naapurimaissa; toteaa, että talebanien harjoittama valvonta haittaa vakavasti humanitaarisen avun jakamista;
—

ottaa huomioon 26. lokakuuta 2020 päivätyn Etyjin julkaisun, joka käsittelee syrjintää Bosnia ja Hertsegovinan kouluissa (”Two Schools under One Roof: The Most Visible Example of Discrimination in Education in Bosnia and Herzegovina”),
AC.

ottaa huomioon, että Escazún sopimus on ensimmäinen alueellinen sopimus tiedonsaannista, yleisön osallistumisoikeudesta sekä muutoksenhaku- ja vireillepano-oikeudesta ympäristöasioissa Latinalaisessa Amerikassa ja Karibian alueella; ottaa huomioon, että Escazún sopimus, joka on ollut ratifioitavissa 1. syyskuuta 2019 lähtien, on ensimmäinen sopimus, jolla vahvistetaan oikeus terveelliseen ympäristöön (4 artikla); ottaa huomioon, että Escazun sopimus, jossa toistetaan alueellisen yhteistyön merkitys, voi toimia inspiraation lähteenä muille alueille, joilla on samanlaisia haasteita; ottaa huomioon, että Århusin yleissopimuksessa vahvistetaan useita yksilöiden ja kansalaisjärjestöjen ympäristöä koskevia oikeuksia, mukaan lukien ympäristöä koskevan tiedon saatavuus, yleisön osallistuminen ympäristöä koskevaan päätöksentekoon ja oikeuden saatavuus; katsoo, että yleissopimuksen osapuolten on toteutettava tarvittavat järjestelyt sen varmistamiseksi, että julkiset viranomaiset (kansallisella, alueellisella ja paikallisella tasolla) edistävät näiden oikeuksien toteutumista;
—

ottaa huomioon huhtikuussa 2020 annetun parlamentin kansalaisoikeuksien sekä perussopimus-, työjärjestys- ja toimielinasioiden politiikkayksikön tutkimuksen ”Education and employment of women in science, technology and the digital economy, including AI and its influence on gender equality”,
9.

katsoo, että tarvitaan lisätutkimuksia eri liiketoimintamallien kokonaisverorasituksesta; pitää valitettavana, että veronkierto paitsi haittaa julkisten tulojen keräämistä, mikä vahingoittaa julkisia palveluja ja siirtää verotaakkaa keskivertokansalaisille ja lisää siten eriarvoisuutta, sillä on lisäksi vääristävä vaikutus markkinoihin, koska se asettaa yritykset, erityisesti pk-yritykset, epäedulliseen asemaan ja luo esteitä uusille paikallisille tulokkaille; korostaa, että on otettava huomioon pk-yritysten mahdolliset markkinoillepääsyn esteet, jotta vältetään sellaisen digitaalialan luominen, jolla on vain muutamia suuria toimijoita;
9.

korostaa, että tiedonsaantioikeuden noudattaminen edellyttää, että yritykset antavat tietoja tiiviisti esitetyssä, läpinäkyvässä, helposti ymmärrettävässä ja saatavilla olevassa muodossa ja että ne välttävät juridista lähestymistapaa laatiessaan tietosuojaselosteita; on huolestunut siitä, että eräät yritykset rikkovat edelleen yleisen tietosuoja-asetuksen 12 artiklan 1 kohdan mukaisia velvoitteitaan eivätkä toimita kaikkia tietosuojaneuvoston suosittelemia merkityksellisiä tietoja, mukaan lukien luettelo niiden tahojen nimistä, joiden kanssa ne jakavat tietoja; muistuttaa, että velvoite antaa yksinkertaisia ja helposti saatavilla olevia tietoja on erityisen ehdoton, kun kyse on lapsista; on huolestunut siitä, että asianmukaisesti toimivista mekanismeista, jotka mahdollistavat rekisteröityjen pääsyn tietoihin, on yleisesti ottaen pulaa; huomauttaa, että yksittäiset ihmiset eivät usein pysty pakottamaan internetalustoja paljastamaan heille heidän käyttäytymisprofiiliaan; on huolestunut siitä, että yritykset ovat aivan liian usein tietämättömiä siitä, että myös päättelemällä saadut tiedot ovat henkilötietoja, joihin sovelletaan kaikkia yleisen tietosuoja-asetuksen mukaisia suojatoimia;
44.

korostaa, että sukupuolten tasa-arvo on otettava huomioon kaikissa koulutusta, osaamista ja digitalisaatiota koskevissa EU:n politiikoissa ja erityisesti toimintasuunnitelmassa; katsoo, että digitaalinen koulutus on keskeisessä asemassa siinä, että lisätään tyttöjen ja naisten osallistumista digitaalisella aikakaudella; korostaa, että sukupuolten välinen digitaalinen kuilu on taloudellinen, yhteiskunnallinen ja kulttuurinen ongelma, ja kehottaa komissiota ja jäsenvaltioita puuttumaan tähän eroon monitasoisen ja kokonaisvaltaisen poliittisen toimintamallin avulla; on tyytyväinen komission naisia ja digitaalisaatiota koskevaan tulostauluun (Women in Digital) ja korostaa tarvetta kerätä sukupuolen ja iän mukaan eriteltyjä tietoja sukupuolten välisen digitaalisen kuilun ymmärtämiseksi;
9.

korostaa, että yhdenmukaistettujen standardien kehittämistä koskevia ongelmia on käsiteltävä valmisteluprosessin kaikissa vaiheissa; kehottaa komissiota kuulemaan tiiviisti kaikkia asiaankuuluvia sidosryhmiä valmisteluvaiheessa standardointiasetuksen mukaisesti ja korostaa kaikkien osapuolten tasapuolisen edustuksen sekä läpinäkyvyyden ja avoimuuden merkitystä toimivien ratkaisujen löytämiseksi; korostaa tarvetta varmistaa, että komission esittämät standardointipyynnöt ovat laadukkaita ja että ohjeistus on selkeää ja käytännönläheistä; kehottaa lisäksi komissiota laatimaan standardointielimille kattavat ja horisontaaliset suuntaviivat, joissa täsmennetään pyydetyn standardin rakenne ja sitä koskevat vaatimukset; ehdottaa, että vahvistetaan selkeästi määritellyt määräajat, joiden kuluessa komission on arvioitava valmisteltuja standardeja, ja selkeät määräajat kaikille osapuolille, jotta varmistetaan lisätarkistus, jos havaitaan, että standardointipyyntöä tai rakennustuoteasetusta ei ole noudatettu; pitää tärkeänä määritellä standardien soveltamisala tarkemmin, jotta valmistajilla olisi selkeät ohjeet, kun he ilmoittavat tuotteidensa kuuluvan soveltamisalaan;
(16)

Tavanomaiset työsopimukset ovat vähentyneet viime vuosikymmeninä ja epätyypilliset tai joustavat työjärjestelyt ovat yleistyneet suurelta osin taloudellisen toiminnan digitalisoitumisen vuoksi. Tietyntyyppisestä epätyypillisestä työstä on olemassa unionin lainsäädäntöä. Neuvoston direktiivillä 97/81/EY (13) pannaan täytäntöön Euroopan tason työmarkkinaosapuolten välinen osa-aikatyötä koskeva puitesopimus, ja sen tarkoituksena on poistaa osa-aikatyöntekijöihin kohdistuva syrjintä, parantaa osa-aikatyön laatua, helpottaa vapaaehtoisen osa-aikatyön kehittämistä ja edistää työajan joustavaa järjestämistä työnantajien ja työntekijöiden tarpeet huomioon ottaen. Neuvoston direktiivillä 1999/70/EY (14) pannaan täytäntöön Euroopan tason työmarkkinaosapuolten välinen määräaikaisia työsopimuksia koskeva puitesopimus, ja sen tarkoituksena on parantaa määräaikaisen työn laatua varmistamalla syrjimättömyyden periaatteen soveltaminen ja estämällä perättäisten määräaikaisten työsopimusten tai työsuhteiden väärinkäyttö. Euroopan parlamentin ja neuvoston direktiivin 2008/104/EY (15), joka annettiin sen jälkeen, kun Euroopan tason työmarkkinaosapuolet jättivät hyväksymättä puitesopimuksen, tarkoituksena on varmistaa vuokratyöntekijöiden suojelu ja parantaa vuokratyön laatua varmistamalla yhdenvertainen kohtelu ja tunnustamalla vuokratyövoimaa välittävät yritykset työnantajiksi samalla kun otetaan huomioon tarve luoda asianmukaiset puitteet vuokratyön käytölle, jotta voidaan edistää tehokkaasti työpaikkojen luomista ja joustavien työmuotojen kehittämistä.
N.

ottaa huomioon, että viime vuosina globaalit toimijat ovat tunnustaneet liikenneyhteyksien mahdollisuudet ja ottaneet johtavan roolin pyrkimyksessä globaalin infrastruktuurin strategiseksi kehittämiseksi; toteaa, että on syntymässä uusia mahdollisuuksia Euroopan ja Aasian liikenneverkoille etenkin raide- ja meriliikenteen alalla; toteaa, että covid-19-kriisi on osoittanut, että jatkuva liikenne Aasian kanssa on välttämätöntä, jotta taataan toimitusketju kaikentyyppisille tavaroille; ottaa huomioon, että EU:n ja Aasian välinen liikenne on rahdin määrien ja kuljetusmatkojen perusteella ainutlaatuista maailmassa; katsoo, että kaikkien EU:n ja Aasian välillä käytettävien liikennemuotojen turvallisuus, varmuus ja ekologinen kestävyys on taattava erityisesti kasvihuonekaasupäästöjen osalta;
—

ottaa huomioon Euroopan komission alhaalta ylöspäin -analyysiin perustuvat PESETA-kertomukset ilmastonmuutoksen vaikutuksista eri EU:n aloilla (”Projections of Economic impacts of climate change in Sectors of the EU based on bottom-up Analysis”), erityisesti vuoden 2018 ja vuoden 2020 PESETA III- ja IV-kertomukset,
C.

ottaa huomioon, että terrori-iskut vähenivät EU:ssa määrällisesti vuonna 2019 mutta unionissa on viime aikoina tehty uusia terrori-iskuja; ottaa huomioon, että useita äärioikeistolaisten tekemiä hyökkäyksiä ei virallisesti tunnustettu terrori-iskuiksi (8); ottaa huomioon, että jihadistisen terrorismin uhka on edelleen suuri ja että oikeistoterrorismin uhka on kasvanut viime vuosina; ottaa huomioon, että vasemmistoterrorismin uhka on edelleen olemassa joissakin jäsenvaltioissa; toteaa, että kaikenlainen terrorismi kaikissa ilmenemismuodoissaan on tuomittava ja siihen on puututtava; ottaa huomioon, että internet on yksi terroristijärjestöjen eniten käyttämistä välineistä terroristisen sisällön levittämiseksi (9) ja uusien jäsenten värväämiseksi sekä väkivaltaan yllyttämiseksi;
O.

ottaa huomioon, että arvioiden mukaan jopa 200 000 naista keskeyttää vuosittain Puolassa raskautensa ja heidän on pakko turvautua salaiseen aborttiin, jossa useimmiten käytetään lääketieteellisiä aborttipillereitä ilman tarvittavaa ammatillista lääketieteellistä valvontaa ja neuvontaa; toteaa, että vuosittain arviolta jopa 30 000 naisen on matkustettava Puolasta ulkomaille saadakseen tarvitsemaansa terveydenhoitoa ja hankkiakseen abortin (12); ottaa huomioon, että näiden toimenpiteiden saannin ehtona on palveluista maksaminen, mikä tarkoittaa, että ne eivät ole yhtäläisesti kaikkien naisten eivätkä etenkään sosioekonomisesti heikommassa asemassa olevien naisten tai laittomien maahanmuuttajanaisten saatavilla; toteaa, että tämän vuoksi turvallinen abortti on ainoastaan rajallisen naisryhmän ulottuvilla Puolassa;
E.

ottaa huomioon, että covid-19-pandemian johdosta suurin osa jäsenvaltioista on palauttanut sisärajatarkastukset tai sulkenut rajat; ottaa huomioon, että kolmansista maista sekä EU:n jäsenvaltioista matkustusta koskevia väliaikaisia matkustusrajoituksia on otettu käyttöön ja niitä on edelleen voimassa; ottaa huomioon, että näitä toimenpiteitä ei ole koordinoitu jäsenvaltioiden välillä tai EU:n toimielinten kanssa;
17.

toteaa muiden kuin henkilötietojen käytöstä tekoälyteknologiassa, että tekijänoikeudella suojattujen teosten ja muiden kohteiden ja niihin liittyvän datan, myös jo olemassa olevan sisällön, laadukkaiden datajoukkojen ja metadatan, laillista käyttöä on arvioitava ottaen huomioon tekijänoikeussuojan rajoituksia ja poikkeuksia, kuten tekstin- ja tiedonlouhintaan sovellettavaa poikkeusta, koskevat olemassa olevat säännöt, joista säädetään tekijänoikeudesta ja lähioikeuksista digitaalisilla sisämarkkinoilla annetussa direktiivissä; kehottaa selventämään edelleen tekijänoikeuslainsäädännön mukaista tietosuojaa sekä mahdollista tavaramerkki- ja teollismallisuojaa teoksille, jotka on tuotettu itsenäisesti tekoälysovellusten avulla; katsoo, että olisi edistettävä muiden kuin henkilötietojen vapaaehtoista jakamista yritysten ja alojen välillä ja että sen olisi perustuttava oikeudenmukaisiin sopimuksiin, myös lisenssisopimuksiin; tuo esiin teollis- ja tekijänoikeuksiin liittyviä ongelmia, jotka johtuvat valevideoiden luomisesta harhaanjohtavan, vääristellyn tai yksinkertaisesti heikkolaatuisen datan pohjalta, riippumatta siitä, sisältävätkö tällaiset valevideot dataa, johon voidaan soveltaa tekijänoikeutta; pitää huolestuttavana sitä mahdollisuutta, että kansalaisten laajamittaista manipulointia käytetään demokratian horjuttamiseen, ja kehottaa lisäämään tietoisuutta ja medialukutaitoa sekä asettamaan saataville kiireellisesti tarvittavaa tekoälyteknologiaa faktojen ja tietojen tarkistamiseksi; katsoo, että auditoitavissa olevat tietosuojasääntöjen mukaiset selosteet, jotka kattavat tekoälyä hyödyntävän teknologian koko elinkaaren aikana käytetyn datan ja jotka eivät sisällä henkilötietoja, voisivat helpottaa tekijänoikeudella suojattujen teosten käytön jäljittämistä ja siten parantaa oikeudenhaltijoiden suojaa ja edistää yksityisyyden suojaa; korostaa, että tekoälyteknologia voisi olla hyödyllinen teollis- ja tekijänoikeuksien valvonnassa mutta se edellyttäisi ihmisen suorittamaa arviointia ja takeita siitä, että kaikki tekoälyvetoiset päätöksentekojärjestelmät ovat täysin avoimia; korostaa, että millään tulevalla tekoälyä koskevalla järjestelmällä ei saa kiertää mahdollisia avoimen lähdekoodin teknologiaa koskevia vaatimuksia julkisissa tarjouskilpailuissa tai estää digitaalisten palvelujen yhteenliitettävyyttä; toteaa, että tekoälyjärjestelmät ovat ohjelmistopohjaisia ja perustuvat tilastomalleihin, joihin voi sisältyä virheitä; korostaa, että tekoälyn tuotos ei saa olla syrjivä ja että yksi tehokkaimmista tavoista vähentää tekoälyjärjestelmien vinoumia on varmistaa – siinä määrin kuin se on mahdollista unionin oikeuden nojalla – että niiden kouluttamiseen ja koneoppimiseen on käytettävissä mahdollisimman paljon muuta kuin henkilötietoja sisältävää dataa; kehottaa komissiota pohtimaan vapaasti yleisessä käytössä olevan datan käyttöä tällaisiin tarkoituksiin;
4.

huomauttaa, että tämä sopimus on myönteinen signaali kansainväliselle yhteisölle, mukaan luettuina monenväliset instituutiot; pitää myönteisenä sopimuksen nojalla 100 eurooppalaisen ja 100 kiinalaisen maantieteellisen merkinnän luettelon tarjoamaa korkeatasoista suojaa, joka ylittää teollis- ja tekijänoikeuksien kauppaan liittyvistä näkökohdista tehdyn WTO:n sopimuksen mukaisen suojan nykyisen tason erityisesti elintarvikkeiden mutta myös viinien ja väkevien alkoholijuomien osalta; panee merkille, että 175 muuta EU:n ja Kiinan maantieteellistä merkintää on tarkoitus suojata neljän vuoden kuluessa sopimuksen voimaantulosta; toteaa, että EU:lla on yli 3 300 suojattua maantieteellistä merkintää; kehottaa komissiota viemään pikaisesti tämän sopimuksen laajentamista eteenpäin, jotta tulevina vuosina voidaan suojella mahdollisimman monta kriteerit täyttävää maantieteellistä merkintää, myös kalastus- ja vesiviljelyalan maantieteellisiä merkintöjä; kehottaa komissiota tiedottamaan parlamentille asianmukaisesti sopimuksen laajentamista koskevien neuvottelujen edistymisestä; muistuttaa, että sopimus viimeisteltiin ennen kuin unionin perussopimuksia lakattiin soveltamasta Ison-Britannian ja Pohjois-Irlannin yhdistyneessä kuningaskunnassa ja että sovittuun luetteloon on otettu kahdeksan Yhdistyneestä kuningaskunnasta peräisin olevaa tuotetta; kehottaa komissiota kuulemaan jäsenvaltioita ja korvaamaan nämä tuotteet EU:n jäsenvaltioista peräisin olevilla tuotteilla mahdollisimman pian siirtymäkauden päättymisen jälkeen;
C.

toteaa, että Saudi-Arabian väestöstä arviolta 20 prosenttia on siirtotyöläisiä, jotka ovat lähtöisin muun muassa Afrikan ja Aasian maista, että siirtotyöläisillä on ollut keskeinen rooli Saudi-Arabian ja muiden alueen maiden taloudessa ja että he työskentelevät pääasiassa matalapalkkaisissa ja usein fyysisesti raskaissa töissä; toteaa, että YK:n ja muiden kansainvälisten järjestöjen lukuisissa raporteissa on hyvin dokumentoitu heidän hyväksikäyttöään matalapalkkaisina työntekijöinä, joilla on vain vähän tai ei lainkaan oikeuksia;
AI.

ottaa huomioon, että Valko-Venäjällä ei ole rekisteröity omia itsenäisiä uutistoimistoja ja että lehdistönvapaus Valko-Venäjällä on heikentynyt merkittävästi vuodesta 2015, kuten maailman lehdistönvapausindeksi on vuosittain vahvistanut, ja tilanne on pahentunut entisestään elokuussa 2020 pidettyjen presidentinvaalien jälkeen; ottaa huomioon, että harvoihin riippumattomiin toimittajiin, bloggaajiin, valokuvaajiin tai tiedotusvälineisiin, jotka pystyvät toimimaan maassa ja tuomitsemaan ihmisoikeusloukkaukset, kohdistetaan järjestelmällistä häirintää ja rankaisutoimenpiteitä, kuten pidätykset tai rikostutkinnan käynnistäminen muun muassa tietojen laittomaan tuottamiseen ja jakeluun, ääriajatteluun, presidentin halventamiseen ja loukkaamiseen tai huliganismiin liittyvien syytteiden perusteella, ja että internetissä annetuista lausunnoista nostettujen syytteiden määrä on lisääntynyt; ottaa huomioon, että vuosina 2000 ja 2016 kaksi ihmisoikeustoimittajaa sai surmansa sen jälkeen, kun he olivat raportoineet aktiivisesti ihmisoikeusloukkauksista ja arvostelleet Valko-Venäjän autoritaarisen hallituksen tukahduttamispolitiikkaa;
A.

ottaa huomioon, että Aleksei Navalnyi on Venäjän johtavana oppositiopoliitikkona, asianajajana, bloggaajana ja korruption vastaisena aktivistina paljastanut lukuisia korruptiotapauksia, joissa on ollut osallisina liikeyrityksiä ja venäläisiä poliitikkoja, ja johtanut useita julkisia mielenosoituksia eri puolilla Venäjää ja että hänestä on tullut Venäjän yksi harvoista tosiasiallisista oppositiojohtajista; toteaa, että hänet oli pidätetty ja tuomittu aiemmin pyrkimyksenä tehdä loppu hänen poliittisesta ja julkisesta toiminnastaan; ottaa huomioon, että Euroopan ihmisoikeustuomioistuin on todennut, että monet näistä menettelyistä olivat loukkaavia ja oikeudenmukaisen oikeudenkäynnin periaatteen vastaisia; ottaa huomioon, että Aleksei Navalnyita vastaan hyökättiin fyysisesti vuonna 2017 käyttäen lääketieteellistä desinfiointiainetta, minkä vuoksi hän lähes sokeutui, ja että Navalnyi väitetysti myrkytettiin hänen ollessaan pidätettynä vuonna 2019; ottaa huomioon, että kummassakaan näistä tapauksista rikoksentekijöitä ei saatettu oikeuden eteen;
A.

toteaa, että lokakuusta 2017 lähtien niin kutsuttu al-Shabaab-terroristiryhmä, joka on ilmoittanut olevansa osa aseellista ryhmää nimeltä ISCAP (Isis-terroristijärjestön Keski-Afrikan osasto), on tehnyt maan pohjoisosassa sijaitsevassa Cabo Delgadon maakunnassa yli 500 väkivaltaista iskua terrorisoiden paikallisväestöä, ja toteaa, että iskuissa on kuollut yli 1 500 ihmistä ja niiden seurauksena yli 250 000 ihmistä on joutunut siirtymään asuinsijoiltaan ja yli 700 000 ihmistä on avun tarpeessa;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (7),
—

ottaa huomioon Euroopan tasa-arvoinstituutin (EIGE) vuonna 2013 antaman raportin naisten sukuelinten silpomisesta Euroopan unionissa ja Kroatiassa sekä vuonna 2015 Irlannin, Portugalin ja Ruotsin osalta ja vuonna 2018 Belgian, Kreikan, Ranskan, Italian, Kyproksen ja Maltan osalta laaditut kaksi raporttia arviosta naisten sukuelinten silpomisen riskille alttiista tytöistä Euroopan unionissa (”Estimation of girls at risk of female genital mutilation in the European Union”),
E.

ottaa huomioon, että poliisiväkivaltaa ja poliisin rasismia vastustavilla protesteilla on ollut Yhdysvalloissa pitkä historia jo ennen George Floydin kuoleman jälkeisiä protesteja; ottaa huomioon, että Yhdysvalloissa jopa 40 prosenttia vangeista on mustia ja tummaihoisia, vaikka heidän osuutensa koko väestöstä on 13 prosenttia; ottaa huomioon, että Yhdysvalloissa poliisin pidättämien henkilöiden kuolleisuus on mustien keskuudessa kuusi kertaa korkeampi kuin valkoisten keskuudessa ja latinalaisamerikkalaisten keskuudessa kolme kertaa korkeampi (7) ja sama koskee myös liiallista tai kuolemaan johtavaa voimankäyttöä, joka on kohdistunut suhteettomasti tummaihoisiin ihmisiin;
2.

panee merkille, että erosopimuksen toisessa osassa määrätään, että — kaikilla EU27:n kansalaisilla, jotka oleskelevat laillisesti Yhdistyneessä kuningaskunnassa, ja Yhdistyneen kuningaskunnan kansalaisilla, jotka oleskelevat laillisesti jossakin EU27:n jäsenvaltiossa, ja heidän perheenjäsenillään on eroajankohtana kaikki erosopimuksessa vahvistetut oikeudet, sellaisina kuin ne on vahvistettu EU:n oikeudessa ja niitä on tulkittu Euroopan unionin tuomioistuimessa, — erosopimus suojelee kansalaisten lähimpiä perheenjäseniä ja heidän kanssaan pysyvässä suhteessa eläviä henkilöitä, jotka asuvat tällä hetkellä vastaanottavan valtion ulkopuolella, ja sama koskee heille tulevaisuudessa vastaanottavan valtion ulkopuolella syntyviä lapsia, — kaikki EU:n oikeuden mukaiset sosiaaliturvaoikeudet säilytetään, kaikkien siirrettävien etuuksien siirtäminen mukaan lukien, — kansalaisten oikeuksien jatkuminen taataan koko eliniän ajan, — erosopimuksen toisen osan hallinnollisten täytäntöönpanomenettelyjen on oltava avoimia, sujuvia ja yksinkertaisia ja lomakkeiden on oltava lyhyitä, yksinkertaisia ja käyttäjäystävällisiä, — kansalaisten oikeuksia koskevat erosopimuksen määräykset sisällytetään Yhdistyneen kuningaskunnan lainsäädäntöön ja kyseiset oikeudet tuottavat välittömiä oikeusvaikutuksia;
B.

katsoo, että tämän toiminnan on perustuttava tieteeseen ja että kansalaisten ja yhteiskunnan ja talouden kaikkien alojen, myös teollisuuden, on osallistuttava siihen sosiaalisesti tasapainoisella ja kestävällä tavalla; katsoo, että toiminnalla on tuettava Euroopan kansantalouksien kilpailukykyä ja että sitä on täydennettävä vahvoilla sosiaalisilla ja osallistavilla toimenpiteillä, jotta varmistetaan oikeudenmukainen ja tasapuolinen siirtymä, jolla tuetaan työpaikkojen luomista, ja että samalla on otettava huomioon hyvinvoinnin korkean tason, laadukkaiden työpaikkojen ja koulutuksen tarve;
B.

ottaa huomioon, että Mesenin tuoreimpien tietojen mukaan 328 henkilöä on kuollut ja satoja on loukkaantunut, yli 150:tä poliittista vankia pidetään edelleen mielivaltaisesti vangittuina vain siksi, että he käyttivät oikeuksiaan, ja 144 opiskelijaa on erotettu yliopistoista heidän osallistuttuaan mielenosoituksiin, joilla tuettiin demokratiaa ja vaadittiin enemmän vapautta ja ihmisoikeuksien kunnioittamista; toteaa, että YK:n ihmisoikeusvaltuutetun toimiston antamien tietojen mukaan yli sadan toimittajan ja tiedotusvälineiden työntekijän on ollut pakko lähteä maasta; ottaa huomioon, että Nicaraguan hallitus on estänyt sanomalehtien tuonnin ja pakottanut useat sanomalehdet, myös arvostetun Nuevo Diarion, lopettamaan toimintansa;
14.

panee merkille menetelmät, joita neuvosto soveltaa laatiessaan ”monivuotisen rahoituskehyksen neuvottelupaketteja”; on kuitenkin tietoinen siitä, että tällä pyritään antamaan hallitseva asema Eurooppa-neuvostolle päätettäessä lopullisesti useista seuraavan monivuotisen rahoituskehyksen näkökohdista, kuten tapahtui nykyisen monivuotisen rahoituskehyksen hyväksymisprosessissa; korostaa, että parlamentti ei toimi kumileimasimena Eurooppa-neuvoston sanelemalle tulokselle ja on valmis pidättämään hyväksyntänsä siihen asti, kunnes on päästy tyydyttävään sopimukseen;